

VALSTYBĖS ĮMONĖS TURTO BANKO

GENERALINIS DIREKTORIUS

# ĮSAKYMAS

# DĖL VALSTYBĖS NEKILNOJAMOJO TURTO PERDAVIMO PATIKĖJIMO TEISE

2024 m. lapkričio 12 d. Nr. P13-52

Vilnius

Vadovaudamasis Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 10 straipsniu ir įgyvendindamas Valstybės turto perdavimo valdyti, naudoti ir disponuoti juo patikėjimo teise tvarkos aprašą, patvirtintą Lietuvos Respublikos Vyriausybės 2001 m. sausio 5 d. nutarimu Nr. 16 „Dėl valstybės turto perdavimo patikėjimo teise ir savivaldybių nuosavybėn“,

p e r d u o d u Lietuvos kariuomenei patikėjimo teise valdyti, naudoti ir disponuoti valstybei nuosavybės teise priklausantį ir šiuo metu Informacinių technologijų tarnybos prie Krašto apsaugos ministerijos patikėjimo teise valdomą nekilnojamąjį turtą, kurio bendra likutinė vertė 2024 m. rugpjūčio 31 d. – 135 949,16 Eur (šimtas trisdešimt penki tūkstančiai devyni šimtai keturiasdešimt devyni eurai, 16 ct), pagal šio įsakymo priedą.

Generalinis direktorius Gintaras Makšimas

Parengė:

Audrius Navickas

2024-11-08